**ELŐTERJESZTÉS**

**Kőszeg Város Önkormányzatának Képviselő-testülete**

**2024. október 31-i ülése**

**6. napirendi pontjához**

**Tisztelt Képviselő-testület!**

Kőszeg Város Önkormányzatának 2024. évi költségvetéséről szóló 1/2024. (II.16.) számú Önkormányzati rendeletének 6.§ (8) bekezdése alapján a költségvetési szerv kiemelt előirányzatainak módosításáról szóló döntés a Képviselő-testület hatáskörébe tartozik.

Ezek alapján a Jurisics-vár Művelődési Központ és Várszínház, mint költségvetési szerv vezetőjeként kérem a Tisztelt Képviselő-testületet, hogy 5 000 000 Ft előirányzat változáshoz járuljon hozzá.

A kérelem indoka:

A Jurisics-vár Művelődési Központ és Várszínház sikeres színházi évadon van túl. Ennek köszönhetően az eredetileg előirányzott bevételét 17 910 868 Ft-tal meghaladta. A többlet bevétel többlet ÁFA befizetéssel is jár, továbbá a 2025. évi előadásokra szerződéseket kell már kötni, valamint a színházi lelátó tárolása nem megoldható helyben és 7 hónapra ezt is meg kell oldani minden évben. A tervezett kiadásainkra a színházi feladatokon megvásárolt szolgáltatások előirányzata elfogyott, további kifizetést csak a többletbevételből történő engedélyezéssel tudunk megtenni.

A kötelező feladatainkra előirányzott bevételeink 12 945 593 Ft-tal elmaradtak, így csak az így mutatkozó többlet felhasználásra kérünk engedélyt a Tisztelt Képviselő-testülettől.

Kérem a Tisztelt Képviselő-testületet, hogy az Intézmény színházi tevékenysége bevételi előirányzatának 5 000 000 Ft-tal történő megemeléséhez és a színházi tevékenység kiadási előirányzatának 5 000 000 Ft-tal történő megemeléséhez járuljon hozzá.

A fenti előirányzat változása Kőszeg Város Önkormányzatának többletkiadást nem jelentene.

Az előterjesztést a Pénzügyi, Jogi és Rendészeti Bizottság tárgyalta és 9 igen szavazattal egyhangúlag elfogadásra javasolja a Képviselő-testületnek.

Kőszeg, 2024. október 24.

Pócza István Zoltán s.k.

intézményvezető

**HATÁROZATI JAVASLAT**

Kőszeg Város Önkormányzatának Képviselő-testülete a Jurisics-vár Művelődési Központ és Várszínház 2024. évi intézményi költségvetésében aKőszegi Várszínház bevételi előirányzatát 5 000 000 Ft-tal megemeli és a Kőszegi Várszínház kiadási dologi előirányzatát 5 000 000 Ft-tal megemeli.

Felelős: Pócza István Zoltán igazgató

Határidő: azonnal